

 REPUBLIKA HRVATSKA

ŽUPANIJSKO DRŽAVNO ODVJETNIŠTVO

 U ZAGREBU

 Savska cesta 41, Zagreb

Broj: A-51/2024

Zagreb, 25. ožujka 2024.

TV/AT

**POZIV ZA DOSTAVU PONUDA ZA NABAVU RADOVA NA UREĐENJU ČAJNE KUHINJE
(jednostavna nabava)**

**Cpv 45212500-1**

1. **OPĆI PODACI**
2. Podaci o naručitelju

Županijsko državno odvjetništvo u Zagrebu

Zagreb, Savska cesta 41

broj telefona: 01/6003-102

internetska adresa: [www.dorh.hr](http://www.dorh.hr)

1. Evidencijski broj nabave

 EV\_JN 24/26

1. Procijenjena vrijednost nabave

Procijenjena vrijednost predmeta nabave iznosi 25.000,00 eura sa uključenim PDV-om

1. Vrsta postupka nabave

Jednostavna nabava s ciljem sklapanja ugovora o nabavi radova (uređenje čajne kuhinje)

1. **PODACI O PREDMETU NABAVE**
2. Naziv predmeta nabave

Nabava radova na uređenju čajne kuhinje sukladno uvjetima naznačenim u ovom pozivu za dostavu ponude.

1. Vrsta i količina, te troškovnik predmeta nabave

 Vrsta: Preuređenje čajne kuhinje, koje uključuje građevinske, obrtničke i instalaterske radove i opremu opisane u Troškovniku.

 Količina: Količina predmeta nabave utvrđena je Troškovnikom.

Troškovnik predmeta nabave nalaze se u privitku ove dokumentacije i čine njen sastavni dio.

1. Kriteriji za ocjenu jednakovrijednosti

Ukoliko u troškovniku postoji dodatak "ili jednakovrijedno" i ako gospodarski subjekt nudi jednakovrijedan rad, robu ili uslugu mora na za to predviđenim mjestima troškovnika ili tehničke specifikacije, prema odgovarajućim stavkama, navesti podatke o proizvođaču i tipu jednakovrijednog robe koji nudi te ako se to traži, i ostale podatke koji se odnose na taj rad, robu ili uslugu.

Ovisno o radu, robi ili usluzi, kao dokument jednakovrijednosti, gospodarski subjekt mora dostaviti dokazno sredstvo o sukladnosti ponuđenog proizvoda sa zahtjevima ili kriterijima utvrđenima u troškovniku (izvješće o testiranju od tijela za ocjenu sukladnosti ili potvrdu koju izdaje takvo tijelo, odnosno, tehničku dokumentaciju proizvođača), odnosno, gospodarski subjekt je dužan u ponudi na zadovoljavajući način naručitelju dokazati, bilo kojim prikladnim sredstvom, što uključuje i sredstva dokazivanja iz članka 213. Zakona o javnoj nabavi, da rad, roba ili usluga koju nudi na jednakovrijedan način zadovoljavaju zahtjeve definirane troškovnikom.

Naručitelj neće odbiti ponudu zbog toga što ponuđeni radovi, roba ili usluge nisu u skladu s troškovnikom na koje je uputio, ako ponuditelj u ponudi na zadovoljavajući način naručitelju dokaže, bilo kojim prikladnim sredstvom, da roba koju nudi na jednakovrijedan način zadovoljavaju zahtjeve definirane troškovnikom.

1. Mjesto i rok izvršenja usluge

Radovi se obavljaju u prostorijama Naručitelja, u razdoblju od 60 dana od dana sklapanja ugovora.

1. **OSNOVE ZA ISKLJUČENJE GOSPODARSKOG SUBJEKTA**

Naručitelj će obvezno iz postupka jednostavne nabave isključiti gospodarskog subjekta:

Ako nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje:

- u Republici Hrvatskoj, ako gospodarski subjekt ima poslovni nastan u Republici Hrvatskoj, ili

- u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Naručitelj će prihvatiti sljedeće kao dostatan dokaz da ne postoje osnove za isključenje gospodarskog subjekta iz ove točke:

- potvrdu porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje osnove za isključenje iz ove točke Dokumentacije jednostavne nabave

Osnova za isključenje iz ove točke primjenjuje se na sve gospodarske subjekte u ponudi (ponuditelja, članove zajednice ponuditelja, podugovaratelje i na subjekte na čiju se sposobnost gospodarski subjekt oslanja).

1. **PONUDA**

 Ponuda je pisana izjava volje Ponuditelja da isporuči robu, pruži usluge ili izvede radove sukladno uvjetima i zahtjevima navedenima u dokumentaciji o nabavi.

 Prilikom sastavljanja ponude, Ponuditelj ne smije mijenjati i nadopunjavati tekst iz dokumentacije o nabavi.

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu, a cijena ponude izražava se u eurima.

Podnošenje alternativne ponude nije dopušteno.

1. Sadržaj ponude
	1. - popunjen Ponudbeni list,
	2. - popunjen Troškovnik i
	3. - tražene izjave sukladno Pozivu na dostavu informativne (konačne) ponude.
2. Pravila dostavljanja dokumenata

 Sve dokumente, koje Naručitelj zahtijeva, ponuditelji mogu dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.

 U slučaju postojanja sumnje u istinitost podataka navedenih u dokumentima koje su ponuditelji dostavili, Naručitelj može radi provjere istinitosti podataka od ponuditelja zatražiti da u primjerenom roku dostave izvornike ili ovjerene preslike tih dokumenata i/ili se obratiti izdavatelju dokumenta i/ili nadležnim tijelima.

1. Način izrade ponude

 Ukoliko se ponuda dostavlja poštom ili predaje osobno putem pisarnice, ista se izrađuje na način da čini cjelinu. Ponuda se uvezuje na način da se onemogući naknadno vađenje ili umetanje listova. Stranice ponude se označavaju brojem na način da je vidljiv redni broj stranice i ukupan broj stranica ponude. Ponude se pišu neizbrisivom tintom. Ispravci u ponudi moraju biti izrađeni na način da su vidljivi. Ispravci moraju uz navod datuma ispravka biti potvrđeni potpisom ponuditelja.

1. Način dostavljanja ponude

Ponude se dostavljaju:

a) preporučenom poštanskom pošiljkom na adresu naručitelja ili neposredno u pisarnicu naručitelja (uredovno vrijeme pisarnice je od ponedjeljka do petka u vremenu od 08:00 do 16:00 sati), u zatvorenoj omotnici na kojoj mora biti naznačeno:

**Županijsko državno odvjetništvo u Zagrebu
Savska cesta 41/IV, 10000 Zagreb
Evidencijski broj nabave EV\_JN 24/26
Predmet nabave:**

**"Nabava radova na uređenju čajne kuhinje "
"PONUDA ZA JEDNOSTAVNU NABAVU-NE OTVARAJ"**

Na omotnici je potrebno naznačiti naziv i adresu ponuditelja;

ili

b) putem elektroničke pošte na adresu tajnistvo@zdozg.dorh.hr

Ponuditelj određuje način dostave ponude i sam snosi rizik eventualnog gubitka, odnosno nepravovremene dostave ponude.

Ponuda bez obzira na način dostave mora biti dostavljena naručitelju, **najkasnije do 9. travnja 2024. do 12,00 sati.**

Ponude se neće javno otvarati.

Ponuditelj može do isteka roka za dostavu ponuda dostaviti izmjenu i/ili dopunu ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća ponuditelju.

Ponude dostavljene nakon isteka roka za dostavu ponuda evidentiraju se kod naručitelja kao zakašnjele ponude, obilježavaju se kao zakašnjele te neotvorene vraćaju pošiljatelju bez odgode.

1. Cijena ponude

 Ponuditelj izražava cijenu ponude u eurima. Cijena ponude piše se brojkama.

 U cijenu ponude bez PDV-a moraju biti uračunati svi troškovi i popusti.

Alternativna cijena ponude, cijena za cijeli predmet nabave i istodobno za dio predmeta nabave, ponude u relativnom iznosu bez cijene u apsolutnom iznosu i ponude pod uvjetima koji nisu predviđeni dokumentacijom o nabavi nisu dopuštene.

1. Kriterij za odabir ponude

 Kriterij za odabir ponude je ekonomski najpovoljnija ponuda (ENP), a koja se utvrđuje na temelju najniže cijene, roka izvršenja radova i duljine trajanja jamstva na izvršene radove.

Kriteriji za odabir ekonomski najpovoljnije ponude i njihov relativan značaj:

|  |  |  |
| --- | --- | --- |
| Red.br. | Kriteriji | Broj bodova |
| 1. | Cijena ponude | 80 |
| 2. | Rok izvršenja | 10 |
| 3. | Jamstveni rok | 10 |

Maksimalni broj bodova 100

Ako su dvije ili više valjanih ponuda jednako rangirane prema kriteriju za odabir ponude, Naručitelj će sukladno članku 302. stavku 3. ZJN 2016 odabrati ponudu koja je zaprimljena ranije.

Formula po kojoj se izračunava ekonomski najpovoljnija ponuda je:

B = C+RI+JR

B = ukupan broj bodova

C = broj bodova koji je ponuda dobila za ponuđenu cijenu

RI = broj bodova koji je ponuda dobila za ponuđeni rok izvršenja radova

JR= broj bodova koji je ponuda dobila za ponuđeni jamstveni rok

1.Cijena ponude (maksimalno 80 bodova)

Cijena u kriteriju za odabir se navodi bez poreza na dodanu vrijednost. Maksimalan broj bodova dodijelit će se ponudi s najnižom cijenom. Ovisno o najnižoj cijeni ponude ostale ponude će dobiti manji broj bodova, sukladno sljedećoj formuli:

C= NC/CP \*80

Pri čemu su:

C – broj bodova koji je ponuda dobila za ponuđenu cijenu

NC– najniža cijena ponude ponuđene u postupku nabave

CP – cijena ponude koja je predmet ocjene

80 – maksimalni broj bodova

2. Rok izvršenja radova ( maksimalno 10 bodova)

Ponuditelj u ponudi dostavlja Izjavu o roku izvršenja radova (Prilog 5.) te će isto bodovati sukladno sljedećem:

|  |  |
| --- | --- |
| Rok isporuke robe | Broj bodova |
| Od 1 do 30 dana | 10 |
| Od 31 do 50 dana | 5 |
| Od 51 do 60 dana | 0 |

Rok izvršenja moguće je iskazati isključivo cijelim brojem u danima.

Ukoliko ponuditelj u svojoj ponudi ne dostavi traženu izjavu, prilikom pregleda i ocjene ponude uzet će se da nudi maksimalan rok izvršenja i ponuda neće biti odbijena.

3. Duljina trajanja jamstva ( maksimalno 10 bodova)

Minimalni jamstveni rok je tri godine. Bodovi za ponuđeno duži jamstveni rok, većim od minimalno zahtijevanog, dodjeljivat će se u skladu sa sljedećom skalom bodova:

|  |  |
| --- | --- |
| Trajanje jamstvenog roka | Broj bodova |
| od najmanje 3 godine | 0 |
| Od najmanje 5 godine | 5 |
| Od najmanje 8 i više godina | 10 |

Jamstveni rok moguće je iskazivati isključivo cijelim brojem u godinama, a dostavlja se u obliku Izjave ponuditelja (Prilog 6.).

Ukoliko ponuditelj u svojoj ponudi ne dostavi traženu izjavu, prilikom pregleda i ocjene ponude uzet će se da nudi minimalno trajanje jamstva i ponuda neće biti odbijena.

1. Rok valjanosti ponude

 Valjanost ponude (opcija ponude) mora biti najmanje 30 (trideset) dana od dana dostave ponude.

 Na zahtjev Naručitelja, Ponuditelj može produžiti rok valjanosti ponude.

1. Rok, način i uvjeti plaćanja

 Naručitelj će platiti na temelju računa ponuditelja u roku od 30 dana od ispostave računa, a po izvršenim uslugama, te prema cijenama iz ponude. Naručitelj će za obavljene usluge vršiti plaćanje temeljem ispostavljenih računa, a prema cijenama iz ponude te sukladno propisima o izvršenju proračuna Republike Hrvatske.

Obračun i naplata izvedenih radova obavit će se nakon izvedenih radova, a sve temeljem jediničnih cijena iz ponudbenog troškovnika i stvarno izvedenih količina radova. O uredno izvedenim radovima potpisat će se Zapisnik o primopredaji koji je temelj za izdavanje e-računa.

U slučaju da je dio ugovora pružatelj usluga dao u podugovor i s obzirom da se isporuke neposredno plaćaju podugovaratelju, pružatelj usluga mora obvezno priložiti račune svojih podugovaratelja koje je prethodno ovjerio.

Ponuditelj je obvezan poslati Naručitelju isključivo e-račun, sukladno odredbama Zakona o elektroničkom izdavanju računa u javnoj nabavi (NN 94/18) i Pravilniku o vrsti i visini naknada za usluge zaprimanja i slanja elektroničkih računa za javne naručitelje u javnoj nabavi (NN 32/2019).

1. Podaci o terminu obilaska lokacije ili neposrednog pregleda dokumenata koji potkrepljuju dokumentaciju o nabavi

Zainteresirani gospodarski subjekti, uz prethodnu najavu Naručitelju, imaju mogućnost obići mjesto (lokaciju koja se odnosi na predmet ovog postupka javne nabave) i upoznati se s postojećim stanjem kako bi za sebe i na vlastitu odgovornost prikupili sve informacije koje su potrebne za izradu ponude i preuzimanje ugovorne obveze. Troškove obilaska snosi ponuditelj.

Obilazak lokacije može se obaviti radnim danom u vremenu od 9:00 – 15:00 Kontakt osoba za dogovaranje termina obilaska lokacije je Robert Rebrović, Tel: 01 6003 154.

Ponuditelju se preporuča upoznati se s lokacijom kao i s uvjetima za izvođenje radova, jer iz razloga nepoznavanja istih neće imati pravo na kasniju izmjenu svoje ponude (nakon isteka roka za dostavu ponuda) ili bilo koje druge odredbe iz ove Dokumentacije. Sukladno navedenom, odabrani ponuditelj nema pravo zahtijevati povećanje cijene ili drugu naknadu, pozivajući se da u vrijeme podnošenja ponude nije bio detaljno upoznat s prilikama na gradilištu.

1. POTREBNE IZJAVE KOJE ČINE OBVEZNI DIO PONUDE

 1. Izjava o nepostojanju osnove za isključenje iz članka 251. stavka 1. Zakona o javnoj nabavi koju za sebe i gospodarski subjekt daje osoba po zakonu ovlaštena za zastupanje gospodarskog subjekta (kao u prilogu 2).

 2. Izjava Ponuditelja o prihvaćanju uvjeta iz Poziva na dostavu informativne (konačne) ponude (kao u prilogu 3).

1. TROŠKOVNIK

 Ponuditelj je obvezan u potpunosti ispuniti obrazac Troškovnika, koji je prilog ovom Pozivu (Prilog 2.).

 Ponuditelj je obvezan u Troškovnik upisati jedinične cijene za svaku stavku, a ukupne cijene za svaku stavku te cijenu ponude bez PDV-a, PDV i ukupnu cijenu ponude s PDV-om se u troškovniku popunjavaju automatski.

 Ako Ponuditelj nije u sustavu PDV-a, na mjesto predviđeno za upis cijene ponude s PDV-om, upisuje se isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa PDV-a ostavlja se prazno.

1. Dodatne informacije i objašnjenja te izmjene Poziva za dostavu ponuda

Naručitelj može u svako doba, a prije isteka roka za podnošenja ponuda, iz bilo kojeg razloga, bilo na vlastitu inicijativu, bilo kao odgovor na zahtjev gospodarskog subjekta za dodatnim informacijama i objašnjenjima, izmijeniti ovaj Poziv za dostavu ponuda. Naručitelj će nastojati, ali nema obvezu odgovoriti na upit ponuditelja.

Naručitelj će dodatne informacije i objašnjenja objaviti na isti način kao i Poziv.

1. **Ostale napomene**

Naručitelj će nakon pregleda i ocjena ponuda obavijestiti sve ponuditelje čija ponuda je odabrana. Na postupak provedbe nabave, na odluke o odabiru najpovoljnije ponude ili odluku o poništenju postupka jednostavne nabave, ponuditelji nemaju pravo na pravni lijek. Naručitelj zadržava pravo poništiti ovaj postupak nabave u bilo kojem trenutku, odnosno ne odabrati niti jednu ponudu, a sve bez ikakvih obveza ili naknada bilo koje vrste prema ponuditeljima.

ŽUPANIJSKI DRŽAVNI ODVJETNIK

 Jurica Ilić

Prilozi:

1. Prilog 2. Troškovnik – Preuređenje čajne kuhinje EV\_JN 24/26

PRILOG 1.

PONUDBENI LIST

1. NAZIV I SJEDIŠTE NARUČITELJA: Županijsko državno odvjetništvo u Zagrebu

Savska 41/IV, Zagreb, OIB: 16488001145

2. NAZIV I SJEDIŠTE PONUDITELJA: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Adresa |  |
| OIB |  |
| IBAN |  |
| Naziv banke |  |
| Adresa za dostavu pošte |  |
| Adresa e-pošte |  |
| Kontakt osoba |  |
| Broj telefona |  |

3. PREDMET NABAVE: Nabava radova na uređenju čajne kuhinje, evidencijski broj nabave EV\_JN 24/26, sukladno uvjetima naznačenim u ovom pozivu za dostavu ponude.

4. CIJENA PONUDE (bez PDV-a): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. PDV: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. CIJENA PONUDE (s PDV-om): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7. ROK VALJANOSTI PONUDE: 30 (trideset) dana od dana dostave ponude.

Mjesto i datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis ovlaštene osobe Ponuditelja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_ M.P.

Napomena:

Ako se radi o Zajednici ponuditelja, Ponudbeni list sadrži podatke iz točke 2. ovoga priloga za svakog člana Zajednice ponuditelja uz obveznu naznaku člana Zajednice ponuditelja koji je ovlašten za komunikaciju s Naručiteljem.

Ako Ponuditelj nije u sustavu PDV-a ili je predmet nabave oslobođen PDV-a, u Ponudbenom listu, na mjesto predviđeno za upis cijene ponude s PDV-om, upisuje se isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa PDV-a ostavlja se prazno.

PRILOG 3.

Na temelju članka 265. stavka 1. Zakona o javnoj nabavi („Narodne novine", broj 120/16), a u vezi s člankom 251. stavkom 1., dajem sljedeću

I Z J A V U

Kojom ja,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ime i prezime) iz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (prebivalište i adresa stanovanja), kao osoba koja je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(funkcija) gospodarskog subjekta, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(naziv i sjedište gospodarskog subjekta)

izjavljujem da niti ja, niti naprijed navedeni gospodarski subjekt, nismo pravomoćno osuđeni za bilo koje od sljedećih kaznenih djela odnosno za odgovarajuća kaznena djela prema propisima države sjedišta gospodarskog subjekta ili države čiji je državljanin osoba ovlaštena po zakonu za zastupanje gospodarskog subjekta: jedno ili više slijedećih kaznenih djela:

**a) sudjelovanje u zločinačkoj organizaciji, na temelju**

- članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona

- članka 333. (udruživanje za počinjenje kaznenih djela), iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**b) korupciju, na temelju**

- članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

- članka 294.a (primanje mita u gospodarskom poslovanju, članka 294.b (davanje mita u gospodarskom poslovanju, članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**c) prijevaru, na temelju**

- članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

- članka 224. (prijevara) i članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.) 13

**d) terorizam ili kaznena djela povezana s terorističkim aktivnostima, na temelju**

- članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

- članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**e) pranje novca ili financiranje terorizma, na temelju**

- članka 98. (financiranje terorizma) i članka 265. (pranje novca) Kaznenog zakona

- pranje novca (članak 279.) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.),

**f) dječji rad ili druge oblike trgovanja ljudima, na temelju**

- članka 106. (trgovanje ljudima) Kaznenog zakona članka 175. (trgovanje ljudima i ropstvo) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.),

odnosno za odgovarajuća kaznena djela prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vlastoručni potpis osobe koja daje izjavu)

U\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_

PRILOG 4.

PONUDITELJ:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (naziv Ponuditelja, sjedište, adresa, OIB)

IZJAVA PONUDITELJA

O PRIHVAĆANJU UVJETA IZ POZIVA NA DOSTAVU INFORMATIVNE (KONAČNE)

PONUDE

U postupku jednostavne nabave radova na uređenju čajne kuhinje, evidencijski broj nabave EV\_JN 24/26, Ponuditelj izričito potvrđuje sljedeće:

- da su mu poznate sve odredbe iz Poziva na dostavu informativne (konačne) ponude

- da prihvaća sve odredbe iz Poziva na dostavu informativne (konačne) ponude te da će

izvršiti predmet nabave u skladu s tim odredbama,

a što potvrđuje svojim pečatom i potpisom ovlaštene osobe za zastupanje.

U \_\_\_\_\_\_\_\_\_\_\_, \_\_\_\_\_\_\_\_\_\_\_\_ 2024. godine

 ZA PONUDITELJA:

 (Ime, prezime i potpis osobe ovlaštene

 za zastupanje Ponuditelja)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 PRILOG 5**.**

IZJAVA O ROKU ISPORUKE

Kojom ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_kao ovlaštena osoba za

 (ime i prezime)

Za zastupanje gospodarskog subjekta \_\_\_\_\_\_\_\_\_\_\_\_\_\_\_\_\_\_\_\_\_\_\_\_izjavljujem da

 (naziv gospodarskog subjekta)

tvrtka \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_nudi rok izvršenja radova u trajanju od \_\_\_\_\_\_\_\_\_\_\_\_\_\_\_ dana, a sve vezano za postupak jednostavne nabave „Nabava radova na uređenju čajne kuhinje“, evidencijski broj nabave EV\_JN 24/26.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime osobe ovlaštene za zastupanje)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis osobe ovlaštene za zastupanje)

U \_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_godine.

PRILOG 6.

IZJAVA O DULJINI TRAJANJA JAMSTVENOG ROKA

Kojom ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_kao ovlaštena osoba za

 (ime i prezime)

Za zastupanje gospodarskog subjekta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_izjavljujem da

 (naziv gospodarskog subjekta)

tvrtka \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_nudi jamstvo na izvršene radove u trajanju od \_\_\_\_\_\_\_\_\_\_\_\_\_\_\_ godina, a sve vezano za postupak jednostavne nabave „Nabava radova na uređenju čajne kuhinje“, evidencijski broj nabave EV\_JN 24/26.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime osobe ovlaštene za zastupanje)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis osobe ovlaštene za zastupanje)

U \_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_godine.